stanford-oval/wikipedia huggingface dataset:
อำเภอสิเกา
การแบ่งเขตการปกครอง > การปกครองส่วนภูมิภาค

อำเภอสิเกาแบ่งเขตการปกครองย่อยออกเป็น 5 ตำบล 40 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | แผนที่ |
| --- | --- | --- | --- | --- | --- |
| 1. | บ่อหิน | Bo Hin | 9 | 8,647 |   |
| 2. | เขาไม้แก้ว | Khao Mai Kaeo | 9 | 6,745 |   |
| 3. | กะลาเส | Kalase | 8 | 8,397 |   |
| 4. | ไม้ฝาด | Mai Fat | 7 | 9,435 |   |
| 5. | นาเมืองเพชร | Na Mueang Phet | 7 | 5,203 |   |
การแบ่งเขตการปกครอง > การปกครองส่วนท้องถิ่น

ท้องที่อำเภอสิเกาประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลสิเกา ครอบคลุมพื้นที่บางส่วนของตำบลบ่อหิน
เทศบาลตำบลควนกุน ครอบคลุมพื้นที่บางส่วนของตำบลกะลาเส
เทศบาลตำบลนาเมืองเพชร  ครอบคลุมพื้นที่ตำบลนาเมืองเพชรทั้งตำบล
องค์การบริหารส่วนตำบลบ่อหิน ครอบคลุมพื้นที่ตำบลบ่อหิน (เฉพาะนอกเขตเทศบาลตำบลสิเกา)
องค์การบริหารส่วนตำบลเขาไม้แก้ว ครอบคลุมพื้นที่ตำบลเขาไม้แก้วทั้งตำบล
องค์การบริหารส่วนตำบลกะลาเส ครอบคลุมพื้นที่ตำบลกะลาเส (เฉพาะนอกเขตเทศบาลตำบลควนกุน)
องค์การบริหารส่วนตำบลไม้ฝาด ครอบคลุมพื้นที่ตำบลไม้ฝาดทั้งตำบล
หาดปากเมง อำเภอสิเกา
เจ้าหญิงอีซาแบลแห่งออร์เลอ็อง-บรากังซา

| เจ้าหญิงอีซาแบลแห่งออร์เลอ็อง-บรากังซา |
| --- | --- |
 อีซาแบล มารี อะเมลี ลูอีส วิกตอเรีย เทเรซา เจนนี

เจ้าหญิงแห่งออร์เลอ็อง-บรากังซา เจ้าหญิงแห่งฝรั่งเศส  เคาน์เตสแห่งปารีส ดัชเชสแห่งฝรั่งเศส
ประสูติ: 13 สิงหาคม พ.ศ. 2454 สาธารณรัฐฝรั่งเศสที่ 3
สิ้นพระชนม์: 5 กรกฎาคม พ.ศ. 2546 (91 ปี) ปารีส ประเทศฝรั่งเศส
พระสวามี: เจ้าชายอ็องรี เคานต์แห่งปารีส (2451-2542)
พระบุตร: 11 พระองค์
ราชวงศ์: ราชวงศ์ออร์เลอ็อง
พระบิดา: เจ้าชายปิโด เจ้าชายแห่งกาโร ปารา
พระมารดา: เจ้าหญิงเอลิซาเบธ
| ธรรมเนียมพระยศของ เจ้าหญิงอีซาแบลแห่งออร์เลอ็อง-บรากังซา |
| --- | --- |
ตราประจำพระองค์
การทูล: Her Imperial Highness (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Imperial Highness (เกล้ากระหม่อม/เพคะ)
พระองค์ขณะทรงพระเยาว์
เจ้าหญิงอีซาแบลแห่งออร์เลอ็อง-บรากังซา (อังกฤษ: Princess Isabelle of Orléans-Braganza) ประสูติเมื่อวันที่ 13 สิงหาคม 2454 ณ สาธารณรัฐฝรั่งเศสที่ 3 เป็นพระธิดาพระองค์ใหญ่ใน เจ้าชายปิโด เจ้าชายแห่งกาโร ปารา และ เจ้าหญิงเอลิซาเบธ เป็นพระราชปนัดดาใน จักรพรรดิเปดรูที่ 2 แห่งบราซิล ทางฝ่ายพระบิดา พระนามของพระองค์ได้รับการตั้งมาจาก พระนามของ เจ้าหญิงอีซาแบล เจ้าหญิงรัชทายาทแห่งบราซิล พระอัยยิกา(ย่า) ของพระองค์ ต่อมาในปี 2434 พระบิดาของพระองค์ได้รับการสถาปนาเป็น เจ้าชายผู้พิทักษ์ราชบัลลังก์แห่งบราซิล แทนที่พระอัยยิกาของพระองค์ ทำให้พระองค์นั้นกลายเป็นเจ้าหญิงแห่งบราซิล แต่พระอัยยิกาของพระองค์มีพระดำรัสว่า
ลูก หลาน ทายาทสืบตระกูลชั้นเจ้าชาย หรือ เจ้าหญิง ใหเดำรงพระยศ เจ้าหญิง เจ้าชายแห่งออร์เลอ็อง-บรากังซา แทนที่พระยศเจ้าหญิงบราซิล เพื่อความปลอดภัย
เสกสมรส

พระองค์ทรงเสกสมรสกับ เจ้าชายอ็องรี เคานต์แห่งปารีส (2451-2542) เมื่อวันที่ 8 เมษายน 2474 ทรงรับพระราชทานพระอิสริยยศเป็น เจ้าหญิงเคาน์เตสแห่งปารีส ดัชเชสแห่งฝรั่งเศส พระชายา ทั้ง 2 มีพระบุตรร่วมกันถึง 11 พระองค์ ดังนี้
เจ้าหญิงอีซาแบลแห่งออร์เลอ็อง (ประสูติ พ.ศ. 2475)
เจ้าชายอ็องรี เคานต์แห่งปารีส
เจ้าหญิงเฮเลนแห่งออร์เลอ็อง
เจ้าชายฟร็องซัวส์ ดยุกแห่งออร์เลอ็อง
เจ้าหญิงอาน ดัชเชสแห่งกาลาเบรีย
ไดแอนน์ ดัชเชสแห่งเวือร์ทเทิมแบร์ค
เจ้าชายไมเคิล เคานต์แห่งเอเวรอ
เจ้าชายฌัก ดยุกแห่งออร์เลอ็อง
เจ้าหญิงโกลดแห่งออร์เลอ็อง
เจ้าหญิงแชนทัล บารอนเนสฟร็องซัวส์
เจ้าชายตีโบ เคานต์แห่งลามาร์เค
เจ้าหญิงอีซาแบลแห่งออร์เลอ็อง-บรากังซา สิ้นพระชนม์ลงเมื่อวันที่ 5 กรกฎาคม 2546 สิริพระชันษา 91 ปี โดยสิ้นพระชนม์ตรงกับวันประสูติของพระสวามี
เจ้าพ่อเซี่ยงไฮ้

| เจ้าพ่อเซี่ยงไฮ้ |
| --- | --- |

ประเภท: ดราม่า
แสดงนำ: โจวเหวินฟะ,  หลี่เหลียงเหว่ย,   จ้าวหยาจือ
ดนตรีแก่นเรื่องเปิด: "上海灘" (Shanghai Beach) by Frances Yip
ประเทศแหล่งกำเนิด: ฮ่องกง
ภาษาต้นฉบับ: ภาษาจีนกวางตุ้ง
จำนวนตอน: 25
การผลิต
ผู้อำนวยการสร้าง: Zhao Zhenqiang
ความยาวตอน: ประมาณ 45 นาที
ออกอากาศ
เครือข่าย: Television Broadcasts Limited ช่อง 3 แอ็กซ์ แชนแนล
ออกอากาศ: 10 มีนาคม, พ.ศ. 2523 – พ.ศ. 2523
สำหรับฉบับภาพยนตร์จอเงิน ดูที่ เจ้าพ่อเซี่ยงไฮ้ เดอะ มูฟวี่
สำหรับฉบับปี ค.ศ. 2007 ดูที่ เจ้าพ่อเซี่ยงไฮ้ หักเหลี่ยมมังกร
เจ้าพ่อเซี่ยงไฮ้ (จีน: 上海灘) เป็นละครแนวสากลย้อนยุคชุดคลาสสิกในปี พ.ศ. 2523 ผลิตโดย สถานีโทรทัศน์ช่องทีวีบี (TVB) ในฮ่องกง มีทั้งหมด 25 ตอน เป็นละครที่นำพาชื่อเสียงถึงจุดสูงสุดกับอาชีพนักแสดงทางจอแก้วของ โจวเหวินฟะ โดยมีเรตติ้งเฉลี่ยของละครเรื่องนี้สูงถึง 60 จุดเปิด กลายเป็นแชมป์ละครที่มีเรตติ้งเฉลี่ยสูงสุดแห่งปี และยังเป็นหนึ่งในสิบละครที่มีเรตติ้งเฉลี่ยสูงสุดในฮ่องกงตลอดกาล อีกด้วย อีกทั้งยังได้รับความนิยมเป็นอย่างสูงทั่วเอเชีย เมื่อทยอยนำไปออกอากาศในแต่ละประเทศ ในไทยละครชุดนี้ในอดีตเคยออกอากาศครั้งแรกทางช่อง 3 ซึ่งตอนอวสานได้สร้างปรากฎการณ์ถนนโล่งในไทย โดยมีเรตติ้งตอนจบ 90%
ซีรียส์ชุดนี้ได้รับการฉายซ้ำ, ถูกจดจำ และถูกนำไปใช้ในภาพยนตร์เรื่องอื่นหลายต่อหลายครั้ง อีกทั้งเพลงเริ่มละครก็กลายมาเป็นเพลงป๊อปในภาษาจีนกวางตุ้งที่ได้รับการจดจำ
เนื้อเรื่องโดยสรุป

สวี่เหวินเฉียง (โจวเหวินฟะ) เดินทางมาแสวงโชคในเซี่ยงไฮ้ ได้พบกับติงลี่ (หลี่เหลียงเหว่ย) และร่วมกันสร้างอาณาจักรอาชญากรในช่วงค.ศ. 1920 ยุคของสาธารณรัฐจีน แต่ทั้งคู่เองก็ต้องประสบปัญหารักสามเศร้ากับฟ่งชิงชิง (เจ้าหย่าจือ) เช่นกัน
ผู้แสดง

โจวเหวินฟะ เป็น สวี่เหวินเฉียง หรือ ฮุยแมนคยุง (許文強)
หลี่เหลียงเหว่ย เป็น ติงลี่ (丁力)
เจ้าหย่าจือ เป็น ฟ่งชิงชิง (馮程程)
Lau Dan เป็น ฟ่งจิ้งเหยา (馮敬堯)
Lam Kin-ming (林建明) เป็น Fong Yim-Wun (方艷芸)
เรตติ้ง(ครั้งแรก)ในเมืองไทย

ในปีพ.ศ. 2523 ช่อง 3 มีละครฮ่องกงที่สร้างปรากฎการณ์ ฮิตถล่มทลายทั่วประเทศไทยถึงสองเรื่องในปีเดียวกัน คือ กระบี่ไร้เทียมทาน และ เจ้าพ่อเซี่ยงไฮ้
ละครชุดเรื่อง เจ้าพ่อเซี่ยงไฮ้ ได้ออกอากาศครั้งแรกทางช่อง 3 หลังข่าวภาคค่ำ ในปีพ.ศ. 2523 สร้างความเกรียวกราวในไทยมาก และมีเรตติ้งตอนจบ สูงถึง 90% (จากจุดเปิดที่สามารถรับชมช่อง 3 ได้ทั่วประเทศ) ส่งให้ดารานำทั้งสามคนคือ โจวเหวินฟะ ,หลี่เหลียงเหว่ย และ จ้าวหย่าจือ กลายเป็นขวัญใจจอแก้วในเมืองไทย ทันที
เรตติ้งดังกล่าวสูงกว่าละครฮิตของเอทีวีที่ฉายทางช่อง 3 ในปีเดียวกัน คือ กระบี่ไร้เทียมทาน ที่ทำเรตติ้งตอนจบ ได้ 88% และจากนั้นเรื่องนี้ได้ไปออกอากาศทาง แอ็กซ์ แชนแนล
ในปี พ.ศ.2553 เรื่องนี้เป็นซีรี่ส์จีนเรื่องแรกของแอ็กซ์ แชนแนล และแอ็กซ์ แชนแนล ได้สร้างซีรี่ส์จีนเป็นเรื่องแรกเช่นกัน
อิทธิพลเชิงวัฒนธรรม

มีอยู่สองฉากในเรื่องนี้ที่ถูกนำมาล้อเลียนบ่อยครั้งในภาพยนตร์หลายเรื่องและทีวีโชว์ในฮ่องกงหลายตอน หนึ่งคือฉากแต่งงานของติงลี่และฟางชิงชิง อีกหนึ่งฉากคือฉากการตายของสวี่เหวินเฉียง โจวเหวินฟะกลายมาเป็นที่รู้จักและกลายเป็นผู้มีชื่อเสียงในฮ่องกง และฉากที่เขาถูกลอบสังหารนอกภัตตาคารนั้น ก็กลายมาเป็นหนึ่งในฉากที่ยอดเยี่ยมที่สุดในเชิงวัฒนธรรมของวงการละครทีวีฮ่องกง
เพลงเปิดตัว

เพลง "上海灘" นั้น ถูกแปลงมาจากคำว่า "外灘" ที่หมายถึง บันด์ อันเป็นย่าน ๆ หนึ่งบนถนนจงซาน ในเซี่ยงไฮ้ เพลงนี้ถูกขับร้องในภาษาจีนกวางตุ้งและผู้ขับร้องคนแรกคือ ฟรานซิส ยิป ซึ่งเป็นผลงานประพันธ์ชิ้นแรก ๆ ของ Joseph Koo และคำ ร้องนั้นแต่งโดย Wong Jim
เพลงนี้กลายเป็นหนึ่งในสิบเพลงที่ได้รับรางวัล1980 RTHK Top 10 Gold Songs Awards
เจ้าพ่อเซี่ยงไฮ้ เดอะ มูฟวี่ คือภาพยนตร์ที่ถูกฉายใน พ.ศ. 2539 ซึ่งเป็นเรื่องราวใน 16 ปีให้หลังเหตุการณ์ในละครชุดนี้ แต่ก็ยังคงใช้เพลงเดิมเป็นเพลงเปิดตัว
การถูกทำซ้ำ, กล่าวถึง และนำไปใช้ในวงการบันเทิง

ละครชุดนี้ประสบความสำเร็จทั่วเอเชีย และมีอีกสองภาคที่ได้ถูกทำออกมาใน พ.ศ. 2526
ส่งผลให้โจวเหวินฟะได้รับความนิยมสูงขึ้นจากละครชุดนี้ และทำให้ หลี่เหลียงเหว่ย แจ้งเกิดในบทติงลี่จนเป็นที่จดจำ
แหล่งข้อมูลอื่น

Hong Kong Heartbreaker - review of "The Bund"
The Bund ที่อินเทอร์เน็ตมูวีเดตาเบส
เหลี่ยมโบตั๋น

| เหลี่ยมโบตั๋น |
| --- | --- |
Theatrical release poster
กำกับ: จอน เอ็ม. ชู
บทภาพยนตร์:   ปีเตอร์ เชียเรลลี่  อเดล ลิม 
สร้างจาก: Crazy Rich Asians โดย Kevin Kwan
อำนวยการสร้าง:   นิน่า เจค็อบสัน  Brad Simpson  John Penotti 
นักแสดงนำ:   คอนสแตน วู  เฮนรี โกลดิง  มิเชล โหย่ว  อควาฟินา  เจมมา ชาน  เคน จอง  ลิซ่า ลู  ถัน เคิงฮัว 
กำกับภาพ: Vanja Cernjul
ตัดต่อ: Myron Kerstein
ดนตรีประกอบ: Brian Tyler
บริษัทผู้สร้าง:   SK Global Entertainment  Starlight Culture Entertainment  Color Force  Ivanhoe Pictures  Electric Somewhere  
ผู้จัดจำหน่าย: Warner Bros. Pictures
วันฉาย:   7 สิงหาคม ค.ศ. 2018 (2018-08-07) (TCL Chinese Theatre)  15 สิงหาคม ค.ศ. 2018 (2018-08-15) (United States) 
ความยาว: 121 minutes
ประเทศ: United States
ภาษา: English
ทุนสร้าง: $30 million
ทำเงิน: $238.5 million
เครซี่ ริช เอเชี่ยนส์ เหลี่ยมโบตั๋น เป็นภาพยนตร์แนวโรแมนติกคอเมดี้ดราม่าจากประเทศสหรัฐอเมริกา ออกฉายเมื่อ พ.ศ. 2561 กำกับโดย จอน เอ็ม. ชู เขียนบทโดย ปีเตอร์ เชียเรลลี่ และ อเดล ลิม ดัดแปลงจากนวนิยายเรื่อง Crazy Rich Asians เขียนโดย เควิน ควาน นำแสดงโดย คอนสแตนซ์ วู, เฮนรี่ โกลดิง, เจมมา ชาน, อควาฟิน่า, เคน จอง, ลิซ่า หลู และ มิเชล โหย่ว เป็นภาพยนตร์ฮอลลิวูดที่ใช้นักแสดงนำเชื้อชาติเอเชียทั้งหมดในรอบ 20 ปี ภาพยนตร์ยังประสบความสำเร็จทั้งรายได้หรือคำวิจารณ์ เป็นภาพยนตร์โรแมนติกคอเมดี้ที่ทำรายได้สูงสุดในทศวรรษ
เรื่องย่อ

"เรเชล ชู" (คอนสแตนซ์ วู) ศาสตราจารย์อเมริกันเชื้อสายจีน ต้องเดินทางไปร่วมงานแต่งงานของเพื่อนสนิทของ "นิค ยัง" (เฮนรี่ โกลดิง) แฟนหนุ่มเธอที่ประเทศสิงคโปร์ ได้พบว่าเป็นครอบครัวที่มีฐานะมั่งคั่งอันดับต้นๆ ของประเทศสิงคโปร์ ไม่เพียงแต่จะตื่นเต้นที่จะได้ไปเยือนเอเชียเป็นครั้งแรกเท่านั้น แต่เธอยังกังวลที่จะต้องไปพบกับครอบครัวของนิคอีกด้วย ซึ่งเรเชลได้รู้ถึงเรื่องราวชีวิตของเขาเพียงเล็กน้อยเท่านั้น และเธอก็ได้เรียนรู้อย่างไม่ทันตั้งตัวว่า นอกจากที่นิคจะเป็นทายาทคนหนึ่งของครอบครัวที่รวยที่สุดในประเทศเท่านั้น แต่เขายังเป็นหนุ่มที่ถูกหมายปองมากที่สุดอีกด้วย ซึ่งการคบกับนิคในครั้งนี้ทำให้เธอกลายเป็นเป้าหมายของความอิจฉาจากวงสังคม และเลวร้ายยิ่งกว่า เพราะ "เอลิเนอร์ ยัง" (มิเชล โหย่ว) แม่ของนิคดันไม่ชอบเธออีกด้วย
นักแสดง

คอนสแตน วู รับบท เรเชล ชู
เฮนรี โกลดิง รับบท นิค ยัง
มิเชล โหย่ว รับบท เอเลนอร์ ยัง
เจมมา ชาน รับบท แอสทริด เหลียง
อควาฟินา รับบท พีกลิน เกา
เคน จอง รับบท เหวยมุน เกา (พ่อของพีกลิน)
ลิซ่า ลู รับบท อาม่า
ถัน เคิงฮัว รับบท เคอร์รี่ ชู
แฮร์รี่ ชัม จูเนียร์ รับบท ชาร์ลี
โซโนยะ มิซึโนะ รับบท อารามินตา ลี
คริส ผาง รับบท โคลิน คู
ปิแอร์ ปิง รับบท ไมเคิล
นิโค ซานโตส รับบท โอลิเวอร์
จิมมี่ โอ. หยาง รับบท เบอร์นาร์ด ไต๋
รอนนี่ เจียง รับบท เอ็ดดี้ แชง
เรมี่ ไฮ รับบท อลิสแตร์ แชง
จิง ลู้ซือ รับบท อแมนด้า
ฟิโอน่า เซี๊ยะ รับบท คิตตี้ ปง
คาลวิน หว่อง รับบท พีที เกา
คอนสแตนซ์ หลิว รับบท เซลีน
การตอบรับ

เครซี่ ริช เอเชี่ยนส์ เหลี่ยมโบตั๋น ถูกเสนอชื่อเข้าชิงรางวัลลูกโลกทองคำครั้งที่ 76 ในสาขาภาพยนตร์ยอดเยี่ยมประเภทตลกหรือมิวสิคัล และนักแสดงนำหญิงยอดเยี่ยมจากภาพยนตร์ตลก (คอนสแตน วู) โดยตัวหนังทำรายได้ไปทั้งสิ้นกว่า 238.5 ล้านเหรียญสหรัฐ จากทุนสร้างเพียง 30 ล้านเหรียญสหรัฐ ทำให้กลายเป็นภาพยนตร์โรแมนติกคอเมดี้ที่ทำรายได้สูงสุดในทศวรรษนี้
รายชื่อเกมโชว์ไทย

หน้านี้เป็นหน้ารายชื่อเกมโชว์ไทย รวมทั้งอดีตและปัจจุบัน
ปัจจุบัน

ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ปัจจุบัน > ห

|เดอะมาสก์ซิงเกอร์ หน้ากากนักร้อง (พ.ศ. 2559 - ปัจจุบัน) เคยออกอากาศทางช่องเวิร์คพอยท์ ในชื่อใหม่ว่า "เดอะมาสก์ โซลเมท", "เดอะมาสก์ มิลเลอร์", "เดอะมาสก์ งานวัด" "เดอะมาสก์ ลูกไทย" "เดอะมาสก์ 12" และ "เดอะมาสก์ Soul Mate" ในเวลาต่อมา  (เวิร์คพอยท์ เอ็นเทอร์เทนเมนท์ และเอ็มบีซี (ของประเทศเกาหลีใต้)
|-
-->
อดีต

รายชื่อทั้งหมดนี้เรียงลำดับโดยใช้ปีพุทธศักราชในแต่ละรายชื่อรายการโทรทัศน์ที่เริ่มออกอากาศครั้งแรก
อดีต > พ.ศ. 2560 - 2567

รายชื่อทั้งหมดนี้เรียงลำดับโดยใช้ปีพุทธศักราชในแต่ละรายชื่อรายการโทรทัศน์ที่เริ่มออกอากาศครั้งแรก
ช้างเอเชีย

| ช้างเอเชีย ช่วงเวลาที่มีชีวิตอยู่:  สมัยไพลโอซีน – สมัยโฮโลซีน, 2> 5–0Ma  PreꞒ Ꞓ O S D C P T J K Pg N  ↓   |
| --- | --- |

ช้างอินเดีย (E. m. indicus) ในอุทยานแห่งชาติจิมคอร์เบตต์ในประเทศอินเดีย

ช้างบอร์เนียว (E. m. borneensis) เป็นสายพันธุ์ที่เล็กที่สุด
สถานะการอนุรักษ์
 ใกล้สูญพันธุ์  (IUCN 3.1)
CITES Appendix I (CITES)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Proboscidea
วงศ์:: Elephantidae
สกุล:: Elephas
สปีชีส์:: E.  maximus
ชื่อทวินาม
Elephas maximus Linnaeus, 1758

ชนิดย่อย
 E. m. maximus   E. m. indicus   E. m. sumatranus  E. m. borneensis  E. m. asurus†  E. m. rubridens†  E. m. sondaicus†

ช่วงกระจายพันธุ์ในอดีตของช้างเอเชีย (สีชมพู) และปัจจุบัน (สีแดง)
ช้างเอเชีย (อังกฤษ: Asian elephant; ชื่อวิทยาศาสตร์: Elephas maximus) จัดอยู่ในประเภทสัตว์เลี้ยงลูกด้วยนมขนาดใหญ่ในวงศ์ Elephantidae มีขนาดเล็กกว่าช้างแอฟริกา รวมทั้งมีใบหูขนาดเล็กกว่า มีอายุขัยโดยเฉลี่ยประมาณ 60 ปี ซึ่งถือได้ว่ามีอายุยืนกว่าช้างแอฟริกา
ลักษณะและนิเวศวิทยา

ลำตัวมีสีเทา จมูกยื่นยาวเรียกว่า งวง โดยงวงของช้างเอเชียจะมีเพียงจะงอยเดียว ต่างจากช้างแอฟริกาที่มี 2 จะงอย และมีโพรงสมองบริเวณหน้าผากกว้างกว่าช้างแอฟริกา เนื่องจากมีฮอร์โมนสมองมากกว่า ดังนั้นช้างเอเชียจึงเป็นช้างที่เฉลียวฉลาด สามารถนำมาฝึกหัดใช้งานและเชื่องกว่าช้างแอฟริกามาก  ตัวผู้มีงายาวเรียก ช้างพลาย ถ้าไม่มีงาหรืองาสั้นเรียก ช้างสีดอ  ในฤดูผสมพันธุ์มีอาการดุร้ายมาก มีระยะเวลาตั้งท้องนานประมาณ 18-22 เดือน ออกลูกครั้งละตัว ตัวเมียเรียก ช้างพัง ส่วนใหญ่ไม่มีงาปรากฏให้เห็น แต่บางตัวมีงาสั้น ๆ ซึ่งเรียกว่า ขนาย โผล่ออกมา ซึ่งงาของช้าแบ่งออกได้เป็น 2 ประเภท คือ
1. งาปลี มีลำใหญ่วัดรอบประมาณ 15 นิ้ว แต่ยาวไม่มาก
2. งาหวาย หรืองาเครือ ขนาดวัดโดยรอบประมาณ 14 นิ้ว แต่ยาวรี
ช้างเป็นสัตว์กินพืช อยู่รวมกันเป็นโขลง มีช้างพังอายุมากเป็นจ่าโขลง ช้างเอเชียส่วนใหญ่มีขนาดความสูงประมาณ 2-4 เมตร (7-12 ฟุต) และมีน้ำหนักประมาณ 3,000-5,000 กิโลกรัม (6,500-11,000 ปอนด์) ช้างเมื่อโตเต็มที่จะกินอาหารวันหนึ่งประมาณ 200 กิโลกรัม
ช้างโดยปกติจะอาศัยอยู่ได้ในป่าแทบทุกประเภท เป็นสัตว์ที่ปรับตัวให้เข้ากับสิ่งแวดล้อมได้เป็นอย่างดี แต่โดยมากแล้วมักจะอาศัยอยู่ตามทุ่งหญ้า หรือป่าโปร่งมากกว่าป่าทึบ แต่ในช่วงฤดูแล้งที่มีไฟป่า อาจหนีเข้าไปอยู่ในป่าที่มีความชื้นกว่าได้ เช่น ป่าดิบแล้ง นอกจากกินพืชเป็นอาหารหลักแล้ว ช้างจะยังกินขี้เถ้าหรือดินโป่งเพื่อเสริมแร่ธาตุอาหารด้วย วัน ๆ หนึ่งจะใช้เวลาหากินมากถึง 16-18 ชั่วโมง และใช้เวลานอนหลับพักผ่อนเพียง 3-4 ชั่วโมงเท่านั้น นับว่าน้อยมาก
ชนิดย่อย

ช้างเอเชีย แบ่งออกเป็น 6 ชนิดย่อย อีก 3 ชนิดย่อยได้สูญพันธุ์ไปแล้ว ได้ดังนี้
ช้างศรีลังกา (E. m. maximus) จะมีรูปร่างขนาดใหญ่ ตัวสีดำ ขนาดใบหูใหญ่และมีสีกระจายมากบริเวณใบหู ใบหน้า งวงและลำตัว มักจะเป็นช้างสีดอหรือไม่มีงา เป็นช้างที่มีอยู่ในป่าตามธรรมชาติเฉพาะในเกาะซีลอนหรือเกาะลังกา ซึ่งในปัจจุบันเป็นประเทศศรีลังกาเท่านั้น ช้างเอเชียชนิดย่อยศรีลังกาตัวผู้ หรือช้างพลายส่วนใหญ่จะเป็นช้างสีดอ คือไม่มีงาคงมีแต่ขนายซึ่งเป็นงาขนาดเล็กโตประมาณเท่าข้อมือ (เส้นรอบวงประมาณ 15-20 เซนติเมตร) ช้างศรีลังกาตัวผู้หรือช้างพลายมีงาน้อยมาก ส่วนตัวเมียเหมือนช้างเอเชียชนิดอื่น คือ ไม่มีงา มีแต่ขนายเท่านั้น
ช้างอินเดีย (E. m. indicus) ขนาดตัวจะเล็กกว่าชนิดแรก สีตามจุดต่าง ๆ จางกว่า เป็นช้างที่มีอยู่ในป่าตามธรรมชาติ บนผืนแผ่นดินใหญ่ของทวีปเอเชียได้แก่ เนปาล, ภูฐาน, อินเดีย, พม่า, ไทย, ลาว, เวียดนาม, กัมพูชา, มณฑลยูนานในประเทศจีน และมาเลเซีย สำหรับประเทศไทยนั้นมีช้างเอเชียพันธุ์อินเดียกระจัดกระจายอยู่ในป่าตามธรรมชาติทั่วทุกภาคของประเทศ
ช้างสุมาตรา (E. m. sumatranus) มีขนาดตัวเล็ก สีผิวจางมากที่สุด พบในมาเลเซีย เกาะสุมาตรา
ช้างบอร์เนียว (E. m. borneensis) มีขนาดตัวเล็กที่สุด จนถูกเรียกว่าเป็น "ช้างแคระ" พบในตอนเหนือของเกาะบอร์เนียวใกล้กับรัฐซาบะฮ์และกาลีมันตันของมาเลเซีย ผลการวิเคราะห์ทางพันธุกรรมจากไมโทคอนเดรียระบุว่า บรรพบุรุษของช้างบอร์เนียวได้แยกออกจากประชากรแผ่นดินใหญ่เมื่อประมาณ 300,000 ปีก่อน
ช้างเอเชียต่อไปนี้ก่อนหน้าถูกเสนอให้เป็นชนิดย่อยที่สูญพันธุ์ไปแล้ว แต่ปัจจุบันได้รับการพิจารณาว่าเป็นชนิดย่อย (ชื่อพ้อง) ของช้างอินเดีย (E. m. indicus) ทั้งสามได้รับการเสนอโดยเฏรานิยกรา (Deraniyagala) (1950) นักบรรพชีวินวิทยาและนักสัตววิทยาชาวศรีลังกา
ช้างซีเรีย (E. m. asurus) มีขนาดใหญ่ที่สุดมีความสูงจากไหล่ถึง 11 ฟุตซึ่งใหญ่กว่าชนิดแรกพบในพบทางตอนใต้ของตุรกีจนถึงอิหร่านของปัจจุบันนี้แต่ในปัจจุบันช้างเหล่านี้ได้สูญพันธุ์ตั้งแต่ 100 ปีก่อนคริสต์ศักราช
ช้างจีน (E. m. rubridens) เป็นช้างที่มีขนาดใหญ่ชนิดหนึ่งซึงมีสายพันธุ์ใกล้เคียงกับพาลีโอโลโซดอนซึ่งช้างดึกดำบรรพ์ชนิดหนึ่งช้างจีนมีลักษณะมีลำตัวสีชมพูอ่อนๆเล็กน้อยไปตามตัวพบในทางตะวันออกของจีน แต่ปัจจุบันได้สูญพันธุ์ไปแล้วตั้งแต่ ศตวรรษที่ 14 แล้ว
ช้างชวา (E. m. sondaicus) ปรากฏเป็นภาพแกะสลักบนพุทธศาสนาสถานโบโรบูดูร์ และบันทึกบางฉบับสันนิษฐานว่าช้างอาจนำเข้ามาจากอินเดียในช่วงที่ศาสนาฮินดูรุ่งเรืองในชวา
ความผูกพันกับมนุษย์

ดูบทความหลักที่ ช้างในประเทศไทย
ช้างเอเชีย จัดเป็นสัตว์ที่มนุษย์เลี้ยงไว้ใช้งานประเภทต่าง ๆ มาแต่โบราณ เช่น ใช้เป็นพาหนะ ลากซุง หรือแม้แต่ในการสงคราม โดยเฉพาะในภูมิภาคเอเชียใต้และเอเชียตะวันออกเฉียงใต้จะนับถือช้างเป็นสัตว์ชั้นสูง โดยจะปรากฏเป็นสัญลักษณ์ต่าง ๆ เช่น ธงรูปช้าง, ตำราคชลักษณ์ เป็นต้น
ช้างถูกใช้ในประเพณีต่าง ๆ รวมทั้งเป็นราชพาหนะและสิ่งประดับบารมีของพระมหากษัตริย์ โดยเชื่อว่าพระมหากษัตริย์พระองค์ใดที่มีช้างเผือกไว้ในครอบครอง ถือว่าเป็นกษัตริย์ที่มีบุญบารมี เฉกเช่น สมเด็จพระจักรพรรดิราชในคติความเชื่อทางพระพุทธศาสนาฝ่ายเถรวาท
ความผูกพันกับมนุษย์ > คำเรียกและความเชื่อในวัฒนธรรมต่าง ๆ

ช้างเอเชียตัวเมีย ภาษาอังกฤษเรียก cow
ช้างแม่แปรก ภาษาอังกฤษเรียกว่า matriarch
ช้างเลี้ยงเท่านั้นที่มีลักษณนามว่า "เชือก" ส่วนช้างป่ามีลักษณนามว่า "ตัว" และช้างที่ขึ้นระวางเข้าใช้งานในราชการมีลักษณนามว่า "ช้าง"
ลูกช้างดูดนมแม่ด้วยปากโดยตรง ไม่ใช้งวง
มีความเชื่อว่าช้างเหยียบไข่ไก่ไม่แตกเพราะกลางฝ่าตีนช้างเว้าเข้าไป ไม่เป็นความจริง
แหล่งข้อมูลอื่น

ข้อมูลที่เกี่ยวข้องกับ Elephas maximus ที่วิกิสปีชีส์
เว็บไซต์ช้าง (อังกฤษ)
หนังสือบริคณห์สนธิ

หนังสือบริคณห์สนธิ (อังกฤษ: memorandum of association) ของบริษัท เป็นเอกสารของบริษัทที่สำคัญในเขตอำนาจศาลบางแห่ง ในการก่อตั้งบริษัทที่ผู้เริ่มก่อการร่วมกันจัดทำขึ้นตามข้อกำหนดของกฎหมายในการจัดตั้งบริษัทจำกัดเพื่อใช้แสดงเจตจำนงของบริษัทต่อบุคคลทั่วไป โดยเป็นเอกสารที่แสดงรายละเอียดต่าง ๆ ซึ่งทำให้ผู้ถือหุ้น เจ้าหนี้ และผู้ที่เกี่ยวข้องกับบริษัททราบว่าขอบเขตการดำเนินงานที่ได้รับอนุญาตคืออะไร แม้ว่าโดยปกติแล้วจะร่างไว้กว้างมากก็ตาม
นอกจากนี้ยังแสดงทุนเริ่มแรกของบริษัทด้วย เป็นหนึ่งในเอกสารที่ต้องใช้จัดตั้งบริษัท ในประเทศอินเดีย สหราชอาณาจักร ไอร์แลนด์ แคนาดา ไนจีเรีย เนปาล บังกลาเทศ ปากีสถาน อัฟกานิสถาน ศรีลังกา ไทย และแทนซาเนีย และยังใช้ในเขตอำนาจศาลที่ใช้คอมมอนลอว์หลายแห่งใน เครือจักรภพ
สำหรับประเทศไทย หนังสือบริคณห์สนธิประกอบไปด้วยเอกสารทั้งหมดจำนวน 2 หน้า หน้าแรกให้รายละเอียดของกิจการอย่าง ชื่อบริษัทตามแบบจองชื่อนิติบุคคลทั้งภาษาไทยและภาษาอังกฤษ จังหวัดที่สำนักงานของบริษัทจะตั้งอยู่ วัตถุประสงค์ของบริษัท ทุนเรือนหุ้นที่จดทะเบียน ทุนจดทะเบียนของบริษัท รายละเอียดของผู้เริ่มก่อการ หน้าที่สองคือ ชื่อผู้เป็นพยาน
พระเจ้าบรมวงศ์เธอ กรมหลวงสรรพสาตรศุภกิจ

| พระเจ้าบรมวงศ์เธอ กรมหลวงสรรพสาตรศุภกิจ |
| --- | --- |
พระเจ้าบรมวงศ์เธอ ชั้น 4 พระองค์เจ้าชั้นเอก

องคมนตรี 
ดำรงตำแหน่ง: 7 พฤษภาคม พ.ศ. 2430

ประสูติ: 17 ตุลาคม พ.ศ. 2400
สิ้นพระชนม์: 16 เมษายน พ.ศ. 2462 (61 ปี)
ภรรยา: ชายา หม่อมเจ้าหญิงเม้า ทองแถม หม่อมเจ้าหญิงสุวรรณ ทองแถม หม่อม 8 คน
พระบุตร: 15 องค์
ราชสกุล: ทองแถม
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: เจ้าจอมมารดาสังวาลย์ พระสนมโท
จางวางเอก นายพันเอก พระเจ้าบรมวงศ์เธอ กรมหลวงสรรพสาตรศุภกิจ (17 ตุลาคม พ.ศ. 2400 – 16 เมษายน พ.ศ. 2462) มีพระนามเดิมว่า พระเจ้าลูกยาเธอ พระองค์เจ้าทองแถมถวัลยวงศ์ เป็นพระราชโอรสในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาสังวาลย์ ธิดานายศัลยวิชัย หุ้มแพร (ทองคำ ณ ราชสีมา)  เป็นพระบิดาแห่งภาพยนตร์ไทย
พระประวัติ

พระเจ้าบรมวงศ์เธอ กรมหลวงสรรพสาตรศุภกิจ เป็นพระราชโอรสพระองค์ที่ 34 ในพระบาทสมเด็จพระจอมเกล้าเจ้าอยู่หัว กับเจ้าจอมมารดาสังวาลย์ พระสนมโท ประสูติเมื่อวันเสาร์ เดือน 11 แรม 14 คํ่า ปีมะเส็ง นพศก จ.ศ. 1219 ตรงกับวันที่ 17 ตุลาคม พ.ศ. 2400 มีพระนามเดิมว่า พระเจ้าลูกยาเธอ พระองค์เจ้าทองแถมถวัลยวงศ์
พระองค์มีพระเชษฐา พระอนุชา และพระขนิษฐาร่วมเจ้าจอมมารดาเดียวกันคือ
พระเจ้าลูกยาเธอ พระองค์เจ้าทองกองก้อนใหญ่
พระเจ้าลูกยาเธอ พระองค์เจ้าทองแถมถวัลยวงศ์
พระเจ้าลูกยาเธอ พระองค์เจ้าเจริญรุ่งราษี
พระเจ้าลูกเธอ พระองค์เจ้ากาญจนากร
พระประวัติ > พระประวัติรับราชการ

พระองค์ทรงพระปรีชาในด้านงานช่าง ทรงร่วมรับหน้าที่บูรณะปฏิสังขรณ์วัดพระศรีรัตนศาสดาราม เมื่อครั้งสมโภชกรุงรัตนโกสินทร์ 100 ปี พ.ศ. 2425 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เฉลิมเกียรติพระเจ้าน้องยาเธอ พระองค์เจ้าทองแถมถวัลยวงศ์ ทรงกรมเป็น พระเจ้าน้องยาเธอ กรมหมื่นสรรพสาตรศุภกิจ ผู้บังคับการกรมช่างมหาดเล็ก เมื่อ พ.ศ. 2431 ทรงบังคับบัญชางานช่างต่าง ๆ ในพระบรมมหาราชวังชั้นใน พระราชวังบางปะอิน สวนสราญรมย์ ทรงรับผิดชอบงานโยธาในการก่อสร้าง พระที่นั่งอมรินทรวินิจฉัย และวัดราชบพิธสถิตมหาสีมารามราชวรวิหาร และต่อมาในสมัยพระบาทสมเด็จพระมงกุฎเกล้าเจ้าอยู่หัว ได้ทรงดำรงตำแหน่งผู้ช่วยอธิบดีกรมศิลปากร
พระองค์ได้ตามเสด็จพระบาทสมเด็จพระจุลจอมเกล้าเจ้าอยู่หัวประพาสประเทศสิงคโปร์ เมื่อ พ.ศ. 2439 และได้ทอดพระเนตรภาพยนตร์เป็นครั้งแรก ในปีต่อมา ทรงตามเสด็จประพาสยุโรปครั้งแรกในปี พ.ศ. 2440 ได้ทรงจัดซื้อเครื่องซีเนมาโตกราฟฟี ซึ่งเป็นทั้งกล้องถ่ายและเครื่องฉายภาพยนตร์ กลับมาเมืองไทยด้วย ภาพบันทึกเหตุการณ์ พระบาทสมเด็จพระจุลจอมเกล้าเจ้าอยู่หัว เสด็จประพาสยุโรป เมื่อปี พ.ศ. 2440 นับเป็นภาพยนตร์ม้วนแรกสุดในโลกที่ได้บันทึกเรื่องราวเกี่ยวกับชาติไทย
พระองค์ได้ทรงถ่ายทำภาพยนตร์บันทึกเหตุการณ์เบ็ดเตล็ด ทั้งในและนอกเขตพระราชวัง จนถึงภาพพระราชกรณียกิจของสมเด็จพระพุทธเจ้าหลวง นอกจากพระองค์ทรงเป็นนักถ่ายภาพยนตร์เป็นรายแรกและรายเดียวของสยามในรัชสมัยนั้นแล้ว พระองค์ยังทรงเป็นผู้ดำเนินธุรกิจจัดฉายและให้เช่าภาพยนตร์เป็นรายแรกของชาติด้วย โดยนอกจากจะทรงให้โรงภาพยนตร์ต่าง ๆ เช่ายืมภาพยนตร์ของพระองค์แล้ว บางครั้งก็ทรงจัดฉายภาพยนตร์เก็บค่าดูจากสาธารณชนขึ้นในบริเวณวังของพระองค์ และที่ทรงทำเป็นประจำคือ การออกร้านฉายภาพยนตร์เป็นเจ้าประจำในงานประจำปีวัดเบญจมบพิตร ในรัชกาลต่อมา พระองค์ทรงว่างเว้นและเลิกราการถ่ายทำภาพยนตร์ เนื่องจากมีผู้ดำเนินการขึ้นในสยามแล้วหลายราย
พระองค์ทรงประทับอยู่ที่วังสรรพสาตรศุภกิจ ที่ก่อสร้างขึ้นเมื่อ พ.ศ. 2444  วังนี้ถูกไฟไหม้หมดจนเหลือแต่ซุ้มประตูทางเข้าวัง เมื่อ พ.ศ. 2510 และมีการสร้างตึกแถวสมัยใหม่ขึ้นมาแทน ปัจจุบันย่านนี้เรียกว่า แพร่งสรรพศาสตร์
พระองค์ทรงได้รับเฉลิมพระเกียรติเป็น พระเจ้าบรมวงศ์เธอ กรมหลวงสรรพสาตรศุภกิจ เมื่อ พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว ทรงรับราชการตำแหน่งสุดท้ายเป็น นายพันเอก ราชองครักษ์  และทรงดำรงตำแหน่งจางวางเอกในกรมมหาดเล็ก ในปี พ.ศ. 2456
สิ้นพระชนม์

จางวางเอก นายพันเอก พระเจ้าบรมวงศ์เธอ กรมหลวงสรรพสาตรศุภกิจ ประชวรเป็นพระโรคอัมพาต สิ้นพระชนม์ที่ตำหนักวังตำบลถนนตะนาว เมื่อวันที่ 16 เมษายน พ.ศ. 2462 สิริพระชันษาได้ 63 ปี ในการนี้พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช แทนพระองค์เสด็จสรงน้ำพระศพ ทรงสวมพระชฎาแล้วเจ้าพนักงานได้เชิญพระศพขึ้นตั้งบนชั้นแว่นฟ้า 2 ชั้น ประกอบพระโกศมณฑปใหญ่ ตั้งเครื่องสูงแวดล้อมและเครื่องประกอบพระอิสริยยศ มีพระราชพิธีพระราชทานเพลิงพระศพในระหว่างวันที่ 9 ถึง 11 เมษายน พ.ศ. 2463 ณ พระเมรุ วัดเทพศิรินทราวาสราชวรวิหารในการนี้พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ พระราชทานพระโกศทองน้อย ประดิษฐานบนชั้นแว่นฟ้า 3 ชั้น ฉัตรตาดเหลือง 5 ชั้น แขวนกั้นพระโกศ แวดล้อมด้วยเครื่องสูง และเครื่องราชอิสริยยศ
พระเจ้าบรมวงศ์เธอ กรมหลวงสรรพสาตรศุภกิจ ทรงเป็นต้นราชสกุล ทองแถม